በአዲስ አበባ ከ80 በላይ የመንግስት ትምህርት  ቤቶች የችግኝ ተከላ እየተከናወነ ነው
የታላቁን የህዳሴ ግድብ 7ኛ አመት የምስረታ በአል ምክኒያት በማድረግ በአዲስ አበባ በሚገኙ ከ80 በላይ  የመንግስት አንደኛ ደረጃ ትምህርት ቤቶች የችግኝ ተከላ እየተከናወነ መሆኑን በከተማ አስተዳደሩ የታላቁ ህዳሴ ግድብ ማስተባበሪያ ጽ/ቤት አስታውቋል ፡፡በልደታ ክፍለከተማ በሚገኘው ኦሜዳ አንደኛ ደረጃ ተምህርት ቤት ቅጥር ግቢ ውስጥ ተማሪዎች፤ መምህራን፤ እና ከየክፍለከተማውና ወረዳዎች የመጡ ባድርሻ አካላት በጋራ በመሆን ችግኞችን ተክለዋል   ፡፡የህዳሴው ግድብ ግንባታ በመላው ኢትዮጲያውያን ዘንድ ያሰፈነውን የይቻላል መንፈስ በሌሎች የስራ ዘርፎች ላይም ለማስረፅ እና ሀገር ተረካቢ ተማሪዎችም በበጋ ወቅት ችግኞችን በመትከልን በመንከባከብ እዲፅድቁ ማድረግ እንደሚቻል ለማስተማርም ታስቦ መሆኑን የማስተባበሪያ ጽ/ቤቱ ሃላፊ ወ/ሮ ዘውድ ገ/ኪዳን ተናግረዋል፡፡ለህዳሴው ግድብ ግንባታ የተለያዩ የገንዘብ  ማሰባሰቢያ ሁኔታዎችን በማመቻቸት የየክፍለከተማው ነዋሪዎች እና ተማሪዎች ቦንድ በመግዛት ላይ እደሚገኙም ተገልፁዋል፡፡ተማሪዎቹ ችግኞችን ከመትከል ባለፈም ከመምህራኖቻቸው ጋር በመሆን ችግኞችን  ተንከባክበው እንዲያድጉ የሚያስችሉ ተግባራትን የሚከውኑበት ሁኔታም መመቻቸቱ ተመልክቷል ፡፡